《浣花溪》
宋代·马辅

浣花溪边濯锦裳，百花满潭溪水香。窦奁散尽有霜戟，草秣匹马不可当。

当时濯衣只偶尔，岂似取履张子房。烈烈遽见蔽此蜀，丧乱怀尔徒悲伤。

年年春风媚杨柳，彩缆㛪姌云霞张。溪边游冶红粉娘，了不识字空悠飏。

采花荡桨不归去，暮隔烟水眠幽芳。

作者简介：马辅，高宗绍兴间人（《成都文类》卷八）。今录诗三首。